Murányi Zita

*Új-Zéland*

Itt már júniusban elkezdődik a tél de jó hír hogy októberben véget ér nálunk mindig halottak napján kezdődött el és időnként még áprilisban is visszaköszönt néhányan tévesen hívják úgy Fókaföld nyáron csak 12 fok van mégsem olyan irigylésre méltóak a Csendes-óceán délnyugati peremén elnyúló napsugarak élővilága endemikus speciális csak itt élő fajokkal ilyenkor mindig rád gondolok máskor magamra emlékeztet ez földrajzilag a legelszigeteltebb ország mindig eltévedek a koporsóknál de az urnákkal vagyok igazán bajban 2015-ben a sűrített tej volt a vezető exportcikk a lekopott feliratokkal gyűlik meg a bajom a maorik a hosszú fehér felhő földjének hívták nekem az a nemlét csak elvétve lakják fővárosát feltehetőleg a bélszínről nevezték el vizét égbe nyúló sziklaívek fogják amiről neked nem jutna eszedbe az ideg-összeroppanás és közöttük az éjszakák is olyan meredten állnak mint egy preparált totemállat.